**Τι ισχύει για τους «κατ’ ιδίαν διδαχθέντες» μαθητές**

**Ποιοι μαθητές είναι δυνατό να ενταχθούν και με ποιες προϋποθέσεις**

**Ποιοι μαθητές μπορούν να ενταχθούν στην κατηγορία των «κατ’ ιδίαν διδαχθέντων»**

**Ν. 2413/1996 (**[**ΦΕΚ 124/Α/17-6-1996**](http://www.et.gr/idocs-nph/search/pdfViewerForm.html?args=5C7QrtC22wGW8w3YEhDyt3dtvSoClrL8V49WiEDx08N5MXD0LzQTLWPU9yLzB8V68knBzLCmTXKaO6fpVZ6Lx9hLslJUqeiQcbfv18J8PUi6mGQ4jddt9FPzpx5kQkk9Wu5rLSoppIo.)**), άρθρο 46, παράγραφος 4**

1.α) Μαθητές των σχολείων δευτεροβάθμιας εκπαίδευσης, οι οποίοι διακόπτουν τη φοίτηση τους εξαιτίας ασθενειών που απαιτούν μακρά νοσοκομειακή ή κατ’ οίκον νοσηλεία, στράτευσης, προσωρινής φυλάκισης, παραμονής στο εξωτερικό, ανάληψης εργασίας στο εμπορικό ναυτικό ή για άλλους εξαιρετικούς αντικειμενικούς λόγους, οι οποίοι εμποδίζουν τη φοίτηση τους, μπορεί να χαρακτηρίζονται ως **κατ’ ιδίαν διδαχθέντες** και να παραπέμπονται σε προαγωγικές ή απολυτήριες εξετάσεις για τα μαθήματα της τάξης στην οποία έπρεπε να φοιτήσουν.

β) Με προεδρικό διάταγμα, που εκδίδεται με πρόταση του Υπουργού Εθνικής Παιδείας και Θρησκευμάτων, εξειδικεύονται οι λόγοι χαρακτηρισμού των μαθητών ως **κατ’ ιδίαν διδαχθέντων** και καθορίζονται η διαδικασία διεξαγωγής των εξετάσεων, η έκδοση των αποτελεσμάτων και κάθε άλλη σχετική λεπτομέρεια.

**Η εξέταση των «κατ’ ιδίαν διδαχθέντων» ονομάζεται κατατακτήρια εξέταση**

Σύμφωνα με την παράγραφο 4 του άρθρου 8 του ΠΔ 465/1981 ([ΦΕΚ 129/Α/15-5-1981](http://dide.flo.sch.gr/site/wp-content/uploads/2016/08/DIDEFlorinas_PD465_81_Me_Oles_Tis_Allages.pdf)), όπως αντικαταστάθηκε (το άρθρο 8) από το άρθρο 2 του ΠΔ 182/1984 (ΦΕΚ 60/Α/8-5-1984) *«Η εξέταση προαγωγική ή απολυτήρια, στην οποία υποβάλλονται μαθητές κατ’ ιδίαν διδαχθέντες ή στρατευμένοι, ονομάζεται****κατατακτήρια εξέταση****….»*

**Ποιες παθήσεις ή καταστάσεις δικαιολογούν τον χαρακτηρισμό μαθητών ως «κατ’ ιδίαν διδαχθέντων»**

**ΥΑ 24945/2-3-1973 (**[**ΦΕΚ 314/Β/9-3-1973**](http://www.et.gr/idocs-nph/search/pdfViewerForm.html?args=5C7QrtC22wF6rlIz2Gsd0ndtvSoClrL8Z9DpXoFZ5_55MXD0LzQTLf7MGgcO23N88knBzLCmTXKaO6fpVZ6Lx9hLslJUqeiQHmoLc9l_Q5FeKIsQsSUtJJU6ilB1LqhAOgJsfblx7Gs.)**)**
*“Περί καθορισμού παθήσεων δικαιολογουσών την κατ’ ιδίαν διδασκαλίαν μαθητών και την κατατακτήριαν εξέτασίν των*

*Έχοντας υπ’ όψιν την παρ. 2 του Αρ. 2 του Ν.Δ. 1197/72 περί κατατακτηρίων εξετάσεων κατ’ ιδίαν διδαχθέντων μαθητών αποφασίζομεν:
καθορίζομεν τας παθήσεις τας δικαιολογούσας την κατ’ ιδίαν διδασκαλίαν μαθητών Δημοτικής και Μέσης Εκπαιδεύσεως και την παραπομπήν των εις κατατακτήριον εξέτασιν ως ακολούθως:*

1. *Ορθοπεδικαί παθήσεις οστών και αρθρώσεων έχουσαι ανάγκην μακράς ακινησίας ή κατακλίσεως προς θεραπείαν.*
2. *Τετραπληγίαι, παραπληγίαι, ημιπληγίαι, σπαστικαί ή χαλαραί.*
3. *Χορεία*
4. *Αθέτωσις*
5. *Χρόνιαι νευρολογικαί νόσοι ήτοι: μυοπάθειαι ή εγκεφαλοπάθειαι καθιστώσαι αδύνατον την κανονικήν βάδισιν.*
6. *Λέπρα εις το στάδιον της μεταδόσεως*
7. *Επιληψία μορφής πυκνοληψίας.*
8. *Ανοικτή φυματίωσις πνευμόνων.*
9. *Φυματιώδης μηνιγκίτις.*
10. *Νεοπλασίαι βραδείας εξελίξεως.*
11. *Βαρείαι αιμολυτικαί αναιμίαι απαιτούσαι συχνάς μεταγγίσεις αίματος.*
12. *Καρδιακαί ή νευρικαί χρόνιαι παθήσεις μη αντισταθμιζόμεναι.*
13. *Πάσα νόσος ή πάθησις δια την θεραπείαν της οποίας απαιτείται νοσηλεία εις Νοσοκομείον ή κλινικήν επί τρίμηνον τουλάχιστον”.*

Μεταγενέστερα προστέθηκαν οι παρακάτω νόσοι ή καταστάσεις με τις αντίστοιχες Υπουργικές Αποφάσεις

* Βαρεία ινώδης κυστική παγκρεατίτιδα ([Φ.321.4/2/48661/30-5-1974, ΦΕΚ 607/Β/15-6-1974](http://www.et.gr/idocs-nph/search/pdfViewerForm.html?args=5C7QrtC22wHxY9m0TgvYxHdtvSoClrL8dyMWKicnj0B5MXD0LzQTLf7MGgcO23N88knBzLCmTXKaO6fpVZ6Lx9hLslJUqeiQJCn93xct0u-AFsXCciyc6ukBDF7NtRvIEpfoxDzrAlE.))
* Αιμορροφιλία [42373/21-4-1976 (ΦΕΚ 652/Β/13-5-1976)](http://www.et.gr/idocs-nph/search/pdfViewerForm.html?args=5C7QrtC22wEE8HdDZpIXTHdtvSoClrL8loKA0HCwp3B5MXD0LzQTLf7MGgcO23N88knBzLCmTXKaO6fpVZ6Lx9hLslJUqeiQ6vLSbSB_Mq_lwoNg_75IstHQ4rBzLeAdTHxRkStq3Jk.)
* Ινοκυστική νόσος του παγκρέατος (για τους μαθητές της Μέσης Γενικής Εκπαίδευσης, [231.5/4/Γ2/3922/28-12-1984, ΦΕΚ 3/Β/7-1-1985](http://www.et.gr/idocs-nph/search/pdfViewerForm.html?args=5C7QrtC22wHO1H1f3wMBQHdtvSoClrL8fDffslSKNB0pCCmqt4mgGO50VQv1JorZEmRQwePEviF8EeCoaT0MAHMVkXOQVPXq6RUbOE-Ho-xBkNUP_6XKkBcmXUC8RKoLtyrCTt8RlXU.))
* Κατάσταση κύησης (για μαθήτριες Μέσης Γενικής Εκπαίδευσης, Γ2/3536/12-12-1985 και [231.5/7/Γ2/3031/22-10-1985, ΦΕΚ 726/Β/4-12-1985](http://www.et.gr/idocs-nph/search/pdfViewerForm.html?args=5C7QrtC22wHO1H1f3wMBQHdtvSoClrL8thS5NILUvwJ5MXD0LzQTLf7MGgcO23N88knBzLCmTXKaO6fpVZ6Lx9hLslJUqeiQz2_YbAmjB0eyMnM-jm-FeET9N0S013HFiZ4FZttTrzI.))
* Άτομα που υφίστανται θεραπευτική αγωγή στα κέντρα θεραπείας, εξαρτημένων ατόμων ([ΥΑ Γ2/3560/25-9-1989, ΦΕΚ 720/Β/27-9-1989](http://www.et.gr/idocs-nph/search/pdfViewerForm.html?args=5C7QrtC22wFZVaaeTcpr-3dtvSoClrL8xIbsZUCwaW15MXD0LzQTLf7MGgcO23N88knBzLCmTXKaO6fpVZ6Lx9hLslJUqeiQsDIaMoDGbSYHzxJHEjlT4pmB0KrNUDW_ntGXkZycjPM.))

**Ειδικά για την «Μέση Τεχνική και Επαγγελματική Εκπαίδευση» εκδόθηκαν οι παρακάτω αποφάσεις :**

* ΥΑ Φ.105/Ε1/550/4-5-1982 ([ΦΕΚ 296/Β/26-5-1982](http://www.et.gr/idocs-nph/search/pdfViewerForm.html?args=5C7QrtC22wED8PRhve6aLndtvSoClrL8yVPidM3SOKd5MXD0LzQTLf7MGgcO23N88knBzLCmTXKaO6fpVZ6Lx9hLslJUqeiQcB3yt6a3jSAONe3n8BSHyNnYYXSB4CgPNdTKw53PRds.))
* ΥΑ Ε3/96/22-2-1985 ([ΦΕΚ 106/Β/1-3-1985](http://www.et.gr/idocs-nph/search/pdfViewerForm.html?args=5C7QrtC22wHO1H1f3wMBQHdtvSoClrL8M5hGPq04sAN5MXD0LzQTLf7MGgcO23N88knBzLCmTXKaO6fpVZ6Lx9hLslJUqeiQRWF67LhD29P_qNcJ4JE7E2a9xUR5djjBYvr1pEfg7IE.))

οι οποίες καθορίζουν τις ίδιες παθήσεις / καταστάσεις με αυτές της Γενικής Εκπαίδευσης

**Τι ισχύει για την ένταξη των μαθητών των Γυμνασίων στην κατηγορία των «κατ’ ιδίαν διδαχθέντων», τα απαιτούμενα δικαιολογητικά και η αξιολόγησή τους**

**ΠΔ 126/2016 (**[**ΦΕΚ 211/Α/11-11-2016**](http://www.et.gr/idocs-nph/search/pdfViewerForm.html;jsessionid=12B51240354FFE02FD3EC8ADCBAD0605?args=5C7QrtC22wFHp_31M9ESQXdtvSoClrL8Aca0Ioc7UNJ5MXD0LzQTLWPU9yLzB8V68knBzLCmTXKaO6fpVZ6Lx9hLslJUqeiQ3AbwBQ4u7JovXtFjydunLFsCBOvp3QTjOWnixp6cf7k.)**) –**Περί σχολικού και διδακτικού έτους και της αξιολόγησης των μαθητών του Γυμνασίου

**Άρθρο 14 – Αξιολόγηση κατ’ ιδίαν διδαχθέντων και στρατεύσιμων μαθητών**

1. Στην κατηγορία των κατ’ ιδίαν διδαχθέντων μαθητών υπάγονται οι μαθητές που αναφέρονται στην παρ. 1 του άρθρου 7 του Ν. 1894/1990 (Α 110), όπως αντικαταστάθηκε από την [παρ. 4 του άρθρου 46 του Ν. 2413/1996 (Α 124)](http://www.et.gr/idocs-nph/search/pdfViewerForm.html?args=5C7QrtC22wGW8w3YEhDyt3dtvSoClrL8V49WiEDx08N5MXD0LzQTLWPU9yLzB8V68knBzLCmTXKaO6fpVZ6Lx9hLslJUqeiQcbfv18J8PUi6mGQ4jddt9FPzpx5kQkk9Wu5rLSoppIo.).
2. Οι αποφάσεις με αριθμό 24945/2-3-1973 ([ΦΕΚ 314/Β/9-3-1973](http://www.et.gr/idocs-nph/search/pdfViewerForm.html?args=5C7QrtC22wF6rlIz2Gsd0ndtvSoClrL8Z9DpXoFZ5_55MXD0LzQTLf7MGgcO23N88knBzLCmTXKaO6fpVZ6Lx9hLslJUqeiQHmoLc9l_Q5FeKIsQsSUtJJU6ilB1LqhAOgJsfblx7Gs.)), 48661/1974 ([ΦΕΚ 607 Β’](http://www.et.gr/idocs-nph/search/pdfViewerForm.html?args=5C7QrtC22wHxY9m0TgvYxHdtvSoClrL8dyMWKicnj0B5MXD0LzQTLf7MGgcO23N88knBzLCmTXKaO6fpVZ6Lx9hLslJUqeiQJCn93xct0u-AFsXCciyc6ukBDF7NtRvIEpfoxDzrAlE.)), 42373/21-4-1976 ([ΦΕΚ 652/Β/13-5-1976](http://www.et.gr/idocs-nph/search/pdfViewerForm.html?args=5C7QrtC22wEE8HdDZpIXTHdtvSoClrL8loKA0HCwp3B5MXD0LzQTLf7MGgcO23N88knBzLCmTXKaO6fpVZ6Lx9hLslJUqeiQ6vLSbSB_Mq_lwoNg_75IstHQ4rBzLeAdTHxRkStq3Jk.)), Γ2/3922/28-12-1984 ([ΦΕΚ 3/Β/7-1-1985](http://www.et.gr/idocs-nph/search/pdfViewerForm.html?args=5C7QrtC22wHO1H1f3wMBQHdtvSoClrL8fDffslSKNB0pCCmqt4mgGO50VQv1JorZEmRQwePEviF8EeCoaT0MAHMVkXOQVPXq6RUbOE-Ho-xBkNUP_6XKkBcmXUC8RKoLtyrCTt8RlXU.)), Γ2/3031/22-10-1985 ([ΦΕΚ 726/Β/4-12-1985](http://www.et.gr/idocs-nph/search/pdfViewerForm.html?args=5C7QrtC22wHO1H1f3wMBQHdtvSoClrL8thS5NILUvwJ5MXD0LzQTLf7MGgcO23N88knBzLCmTXKaO6fpVZ6Lx9hLslJUqeiQz2_YbAmjB0eyMnM-jm-FeET9N0S013HFiZ4FZttTrzI.)), Γ2/3560/25-9-1989 ([ΦΕΚ 720/Β/27-9-1989](http://www.et.gr/idocs-nph/search/pdfViewerForm.html?args=5C7QrtC22wFZVaaeTcpr-3dtvSoClrL8xIbsZUCwaW15MXD0LzQTLf7MGgcO23N88knBzLCmTXKaO6fpVZ6Lx9hLslJUqeiQsDIaMoDGbSYHzxJHEjlT4pmB0KrNUDW_ntGXkZycjPM.)) του Υπουργείου Παιδείας, οι οποίες καθορίζουν τις παθήσεις των μαθητών που δικαιολογούν την υπαγωγή τους στην κατηγορία των κατ’ ιδίαν διδαχθέντων, εξακολουθούν να ισχύουν.
3. Ως προς τα απαιτούμενα δικαιολογητικά για την υπαγωγή μαθητών στην κατηγορία των κατ’ ιδίαν διδαχθέντων,
**α.** **όταν οφείλεται σε λόγους υγείας**, θα πρέπει οι γονείς-κηδεμόνες τους ή οι ίδιοι αν είναι ενήλικες, με την αίτηση τους να προσκομίσουν στο σχολείο φοίτησης πρόσφατη σχετική ιατρική γνωμάτευση από Δημόσιο Νοσοκομείο, η οποία φέρει σφραγίδα από:
i) Συντονιστή Διευθυντή Κλινικής του Εθνικού Συστήματος Υγείας (ΕΣΥ) ή
ii) Νόμιμα εκτελούντα χρέη Συντονιστή Διευθυντή Κλινικής του Εθνικού Συστήματος Υγείας (ΕΣΥ) ή
iii) Διευθυντή Πανεπιστημιακής Κλινικής ή από Δημόσιο Κέντρο Υγείας στην περιοχή του μαθητή, η οποία φέρει σφραγίδα του Διευθυντή του Κέντρου,
**β. όταν οφείλεται σε παραμονή τους στο εξωτερικό**, ισχύει η παρ. 11 του άρθρου 5 της υπ’ αριθμ. ΣΤ5/71/01-12-1986 υπουργικής απόφασης ([ΦΕΚ 834/Β/3-12-1986](http://www.et.gr/idocs-nph/search/pdfViewerForm.html?args=5C7QrtC22wEjGnbAWBkpTXdtvSoClrL8kAC9BJeqZ7h5MXD0LzQTLf7MGgcO23N88knBzLCmTXKaO6fpVZ6Lx9hLslJUqeiQ1HtlkSURuumAteOs25upIK_RAkAM8nnBvg3VoLPxOJI.)). (Σημείωση Συντάκτη : **α)** Τίτλος σπουδών σχολικής χρήσης, εφόσον υπάρχει,  **β)** Πιστοποιητικό της οικείας Ελληνικής προξενικής αρχής, που να βεβαιώνει ότι στον τόπο διαμονής δε λειτουργούσε ανεγνωρισμένο αντίστοιχο ελληνικό σχολείο,  **γ)** Υπεύθυνη δήλωση του άρθρου 1599/1986 του γονέα ή κηδεμόνα του μαθητή , για την ύλη που διδάχθηκε κατ’ ιδίαν ο μαθητής κατά τάξη και κατά μάθημα.)
4. Οι κατ’ ιδίαν διδαχθέντες και οι στρατεύσιμοι μαθητές εξετάζονται, κατά το πρώτο εικοσαήμερο του Ιουνίου, προφορικά και γραπτά σε όλα τα μαθήματα των Ομάδων Α’ και Β’ και προφορικά στα μαθήματα της Ομάδας Γ’, πλην του μαθήματος της Φυσικής Αγωγής στο οποίο οι μαθητές αυτής της κατηγορίας δεν αξιολογούνται. Ο βαθμός προαγωγής ή απόλυσης προκύπτει από τον μέσο όρο όλων των μαθημάτων πλην της Φυσικής Αγωγής. Η γραπτή εξέταση γίνεται στην ίδια εξεταστέα ύλη και στα ίδια θέματα με τους υπόλοιπους μαθητές για τα μαθήματα της Ομάδας Α’. Για την εξεταστέα ύλη στα μαθήματα των Ομάδων Β’ και Γ’ ισχύει η παρ. 4 του άρθρου 5 του διατάγματος αυτού.
Η προφορική εξέταση προηγείται της γραπτής και σύμφωνα με πρόγραμμα που καταρτίζεται από το σχολείο διενεργείται ενώπιον διμελούς επιτροπής αποτελούμενης από εκπαιδευτικούς που έχουν σε πρώτη ή δεύτερη ανάθεση το αντίστοιχο μάθημα. Την επιτροπή συγκροτεί ο Διευθυντής του σχολείου από εκπαιδευτικούς του σχολείου και, σε περίπτωση που αυτοί δεν επαρκούν, οι διμελείς επιτροπές συμπληρώνονται από τον Διευθυντή Εκπαίδευσης με εκπαιδευτικούς όμορων σχολείων. Ο μέσος όρος των βαθμών των δύο εκπαιδευτικών είναι ο προφορικός βαθμός του μαθητή στο εξεταζόμενο μάθημα.
5. Τα γραπτά δοκίμια των μαθητών αυτών βαθμολογούνται και αναβαθμολογούνται με την ίδια διαδικασία που ακολουθείται για τα γραπτά των μαθητών της τάξης στην οποία υποβάλλονται σε εξέταση.
6. Οι μαθητές αυτοί προάγονται ή απολύονται σύμφωνα με τις διατάξεις του άρθρου 12 του παρόντος διατάγματος. Όσοι δεν κριθούν άξιοι προαγωγής ή απόλυσης στις εξετάσεις του Ιουνίου παραπέμπονται κατ’ εξαίρεση στις επαναληπτικές εξετάσεις του Σεπτεμβρίου στα μαθήματα στα οποία ο βαθμός ετήσιας επίδοσης είναι μικρότερος από δέκα (10). Οι επαναληπτικές εξετάσεις του Σεπτεμβρίου διεξάγονται με τον τρόπο και τη διαδικασία των επαναληπτικών εξετάσεων του Ιουνίου.
Αν και μετά τις επαναληπτικές εξετάσεις οι ανωτέρω μαθητές δεν κριθούν άξιοι προαγωγής ή απόλυσης σύμφωνα με την παράγραφο 4α του παρόντος άρθρου, τότε επαναλαμβάνουν την τάξη.
7. Οι υπαγόμενοι στις διατάξεις του παρόντος άρθρου υποβάλλουν τα απαιτούμενα δικαιολογητικά και σχετική αίτηση στο οικείο σχολείο τουλάχιστον δέκα (10) ημέρες πριν από τη λήξη των μαθημάτων του Β’ τετραμήνου.

**Τι ισχύει για την ένταξη των μαθητών των Γενικών Λυκείων (ΓΕΛ) στην κατηγορία των «κατ’ ιδίαν διδαχθέντων», τα απαιτούμενα δικαιολογητικά και η αξιολόγησή τους**

**ΠΔ 46/2016 (ΦΕΚ 74/Α/22-4-2016) – Αξιολόγηση των μαθητών του Γενικού Λυκείου**

**Άρθρο 27 – Κατατακτήριες εξετάσεις των «κατ’ ιδίαν διδαχθέντων» και των στρατεύσιμων μαθητών**

1. Στην κατηγορία των κατ’ ιδίαν διδαχθέντων μαθητών υπάγονται οι μαθητές που αναφέρονται στην παρ. 1 του άρθρου 7 του Ν. 1894/1990 (A’ 110), όπως αντικαταστάθηκε από την [παρ. 4 του άρθρου 46 του Ν. 2413/1996 (Α΄ 124)](http://www.et.gr/idocs-nph/search/pdfViewerForm.html?args=5C7QrtC22wGW8w3YEhDyt3dtvSoClrL8V49WiEDx08N5MXD0LzQTLWPU9yLzB8V68knBzLCmTXKaO6fpVZ6Lx9hLslJUqeiQcbfv18J8PUi6mGQ4jddt9FPzpx5kQkk9Wu5rLSoppIo.).
2. Οι αποφάσεις με αριθμό 24945/2-3-1973 ([ΦΕΚ 314/Β/9-3-1973](http://www.et.gr/idocs-nph/search/pdfViewerForm.html?args=5C7QrtC22wF6rlIz2Gsd0ndtvSoClrL8Z9DpXoFZ5_55MXD0LzQTLf7MGgcO23N88knBzLCmTXKaO6fpVZ6Lx9hLslJUqeiQHmoLc9l_Q5FeKIsQsSUtJJU6ilB1LqhAOgJsfblx7Gs.)), 48661/1974 ([ΦΕΚ 607 Β’](http://www.et.gr/idocs-nph/search/pdfViewerForm.html?args=5C7QrtC22wHxY9m0TgvYxHdtvSoClrL8dyMWKicnj0B5MXD0LzQTLf7MGgcO23N88knBzLCmTXKaO6fpVZ6Lx9hLslJUqeiQJCn93xct0u-AFsXCciyc6ukBDF7NtRvIEpfoxDzrAlE.)), 42373/21-4-1976 ([ΦΕΚ 652/Β/13-5-1976](http://www.et.gr/idocs-nph/search/pdfViewerForm.html?args=5C7QrtC22wEE8HdDZpIXTHdtvSoClrL8loKA0HCwp3B5MXD0LzQTLf7MGgcO23N88knBzLCmTXKaO6fpVZ6Lx9hLslJUqeiQ6vLSbSB_Mq_lwoNg_75IstHQ4rBzLeAdTHxRkStq3Jk.)), Γ2/3922/28-12-1984 ([ΦΕΚ 3/Β/7-1-1985](http://www.et.gr/idocs-nph/search/pdfViewerForm.html?args=5C7QrtC22wHO1H1f3wMBQHdtvSoClrL8fDffslSKNB0pCCmqt4mgGO50VQv1JorZEmRQwePEviF8EeCoaT0MAHMVkXOQVPXq6RUbOE-Ho-xBkNUP_6XKkBcmXUC8RKoLtyrCTt8RlXU.)), Γ2/3031/22-10-1985 ([ΦΕΚ 726/Β/4-12-1985](http://www.et.gr/idocs-nph/search/pdfViewerForm.html?args=5C7QrtC22wHO1H1f3wMBQHdtvSoClrL8thS5NILUvwJ5MXD0LzQTLf7MGgcO23N88knBzLCmTXKaO6fpVZ6Lx9hLslJUqeiQz2_YbAmjB0eyMnM-jm-FeET9N0S013HFiZ4FZttTrzI.)), Γ2/3560/25-9-1989 ([ΦΕΚ 720/Β/27-9-1989](http://www.et.gr/idocs-nph/search/pdfViewerForm.html?args=5C7QrtC22wFZVaaeTcpr-3dtvSoClrL8xIbsZUCwaW15MXD0LzQTLf7MGgcO23N88knBzLCmTXKaO6fpVZ6Lx9hLslJUqeiQsDIaMoDGbSYHzxJHEjlT4pmB0KrNUDW_ntGXkZycjPM.)) του Υπουργείου Παιδείας, οι οποίες καθορίζουν τις παθήσεις των μαθητών που δικαιολογούν την υπαγωγή τους στην κατηγορία των κατ’ ιδίαν διδαχθέντων, εξακολουθούν να ισχύουν.
3. **α.** Ως προς τα απαιτούμενα δικαιολογητικά για την υπαγωγή μαθητών στην κατηγορία των κατ’ ιδίαν διδαχθέντων, **όταν πρόκειται για λόγους υγείας**, θα πρέπει οι κηδεμόνες τους ή οι ίδιοι αν είναι ενήλικες, με την αίτησή τους να προσκομίσουν στο σχολείο φοίτησης πρόσφατη σχετική ιατρική γνωμάτευση από Δημόσιο Νοσοκομείο, η οποία φέρει σφραγίδα από: i) Συντονιστή Διευθυντή Κλινικής του Εθνικού Συστήματος Υγείας (ΕΣΥ) ή ii) νόμιμα εκτελούντα χρέη Συντονιστή Διευθυντή Κλινικής του Εθνικού Συστήματος Υγείας (ΕΣΥ) ή iii) Διευθυντή Πανεπιστημιακής Κλινικής ή από Δημόσιο Κέντρο Υγείας στην περιοχή του μαθητή, η οποία φέρει σφραγίδα του Διευθυντή του Κέντρου.
**β.** Ως προς τα απαιτούμενα δικαιολογητικά για την υπαγωγή μαθητών στην κατηγορία των κατ’ ιδίαν διδαχθέντων, **λόγω παραμονής τους στο εξωτερικό**, ισχύει η παρ. 11 του άρθρου 5 της υπ’ αριθμ. ΣΤ5/71/01−12−1986 υπουργικής απόφασης ([ΦΕΚ 834/Β/3-12-1986](http://www.et.gr/idocs-nph/search/pdfViewerForm.html?args=5C7QrtC22wEjGnbAWBkpTXdtvSoClrL8kAC9BJeqZ7h5MXD0LzQTLf7MGgcO23N88knBzLCmTXKaO6fpVZ6Lx9hLslJUqeiQ1HtlkSURuumAteOs25upIK_RAkAM8nnBvg3VoLPxOJI.)). (Σημείωση Συντάκτη :**α)** Τίτλος σπουδών σχολικής χρήσης, εφόσον υπάρχει **β)** Πιστοποιητικό της οικείας Ελληνικής προξενικής αρχής, που να βεβαιώνει ότι στον τόπο διαμονής δε λειτουργούσε ανεγνωρισμένο αντίστοιχο ελληνικό σχολείο **γ)** Υπεύθυνη δήλωση του άρθρου 1599/1986 του γονέα ή κηδεμόνα του μαθητή , για την ύλη που διδάχθηκε κατ’ ιδίαν ο μαθητής κατά τάξη και κατά μάθημα.)
4. Οι «κατ’ ιδίαν διδαχθέντες μαθητές» και οι στρατεύσιμοι εξετάζονται προφορικά και γραπτά κατά την εξεταστική περίοδο Μαΐου-Ιουνίου στα μαθήματα της αντίστοιχης τάξης του Λυκείου, στην οποία ζητούν την εξέταση, στην ίδια εξεταστέα ύλη και στα ίδια θέματα με τους υπόλοιπους μαθητές. Η προφορική εξέταση προηγείται της γραπτής και διενεργείται σύμφωνα με πρόγραμμα που καταρτίζεται από το σχολείο ενώπιον τριμελούς επιτροπής, με πρόεδρο τον Διευθυντή ή τον Υποδιευθυντή του σχολείου και μέλη δύο καθηγητές της ίδιας ειδικότητας ή που έχουν σε ανάθεση το αντίστοιχο μάθημα. Ο μέσος όρος των βαθμών των δύο καθηγητών είναι ο προφορικός βαθμός του μαθητή στο εξεταζόμενο μάθημα. Η γραπτή εξέταση γίνεται σύμφωνα με τις διατάξεις του παρόντος διατάγματος. Ειδικά στο μάθημα «Ερευνητική Εργασία (Project)» οι μαθητές αυτής της κατηγορίας δεν αξιολογούνται.
5. Τα γραπτά δοκίμια των μαθητών αυτών βαθμολογούνται και αναβαθμολογούνται με την ίδια διαδικασία που ακολουθείται για τα γραπτά των μαθητών της τάξης στην οποία υποβάλλονται σε εξέταση.
6. Οι μαθητές αυτοί προάγονται ή απολύονται σύμφωνα με τις διατάξεις του άρθρου 26 του παρόντος διατάγματος.
7. Όπου απαιτείται επιλογή μαθημάτων ή προτίμηση Ομάδας προσανατολισμού, κατατίθεται από τον ενδιαφερόμενο σχετική Δήλωση του Ν. 1599/1986 στον Διευθυντή του Λυκείου.
8. Οι υπαγόμενοι στις διατάξεις του παρόντος άρθρου υποβάλλουν τα απαιτούμενα δικαιολογητικά και σχετική αίτηση στο οικείο σχολείο τουλάχιστον δέκα (10) ημέρες πριν από τη λήξη των μαθημάτων του Β΄ Τετραμήνου.

**Τι ισχύει για την ένταξη των μαθητών των Επαγγελματικών Λυκείων (ΕΠΑΛ) στην κατηγορία των «κατ’ ιδίαν διδαχθέντων», τα απαιτούμενα δικαιολογητικά και η αξιολόγησή τους (Εντάσσονται μόνο οι μαθητές της Α΄ τάξης)**

**Α.** **ΥΑ**[**133381/Δ4/12-8-2016 (ΦΕΚ 2627/Β/24-8-2016)**](http://dide.flo.sch.gr/site/wp-content/uploads/2013/05/DIDEFlorinas-YA_133381_D4_2016_Me_Oles_Tis_Allages.pdf)**– Εγγραφές – Μετεγγραφές – Φοίτηση μαθητών στα Επαγγελματικά Λύκεια (του ν. 4386/2016)
Άρθρο 13 – Κατηγορίες μαθητών που αδυνατούν να φοιτήσουν σε ΕΠΑΛ**

1. Οι κατηγορίες μαθητών, για τις οποίες είναι ιδιαίτερα δυσχερής η παρακολούθηση του προγράμματος των ημερήσιων και εσπερινών επαγγελματικών λυκείων και **δύνανται να ενταχθούν στους «κατ’ ιδίαν διδαχθέντες» είναι οι εξής**:
α. Οι μαθητές που εμπίπτουν στις διατάξεις των E1/550/4-5-1982 ([ΦΕΚ 296/Β/26-5-1982](http://www.et.gr/idocs-nph/search/pdfViewerForm.html?args=5C7QrtC22wED8PRhve6aLndtvSoClrL8yVPidM3SOKd5MXD0LzQTLf7MGgcO23N88knBzLCmTXKaO6fpVZ6Lx9hLslJUqeiQcB3yt6a3jSAONe3n8BSHyNnYYXSB4CgPNdTKw53PRds.)), Ε3/96/22-2-1985 ([ΦΕΚ 106/Β/1-3-1985](http://www.et.gr/idocs-nph/search/pdfViewerForm.html?args=5C7QrtC22wHO1H1f3wMBQHdtvSoClrL8M5hGPq04sAN5MXD0LzQTLf7MGgcO23N88knBzLCmTXKaO6fpVZ6Lx9hLslJUqeiQRWF67LhD29P_qNcJ4JE7E2a9xUR5djjBYvr1pEfg7IE.)), Γ2/3031/22-10-1985 ([ΦΕΚ 726/Β/4-12-1985](http://www.et.gr/idocs-nph/search/pdfViewerForm.html?args=5C7QrtC22wHO1H1f3wMBQHdtvSoClrL8thS5NILUvwJ5MXD0LzQTLf7MGgcO23N88knBzLCmTXKaO6fpVZ6Lx9hLslJUqeiQz2_YbAmjB0eyMnM-jm-FeET9N0S013HFiZ4FZttTrzI.)), Γ2/3560/25-9-1989 ([ΦΕΚ 720/Β/27-9-1989](http://www.et.gr/idocs-nph/search/pdfViewerForm.html?args=5C7QrtC22wFZVaaeTcpr-3dtvSoClrL8xIbsZUCwaW15MXD0LzQTLf7MGgcO23N88knBzLCmTXKaO6fpVZ6Lx9hLslJUqeiQsDIaMoDGbSYHzxJHEjlT4pmB0KrNUDW_ntGXkZycjPM.)) αποφάσεων του Υπουργού Παιδείας και Θρησκευμάτων λόγω της πάθησης ή της κατάστασής τους. (Π.δ. 50/2008 Αρ. 25 παρ. 1α ΦΕΚ 81 Α’)
β. Οι μαθητές που εμπίπτουν στις διατάξεις του πρώτου εδαφίου της [παρ. 4 του άρθρου 46 του Ν. 2413/1996 (124 Α’)](http://www.et.gr/idocs-nph/search/pdfViewerForm.html?args=5C7QrtC22wGW8w3YEhDyt3dtvSoClrL8V49WiEDx08N5MXD0LzQTLWPU9yLzB8V68knBzLCmTXKaO6fpVZ6Lx9hLslJUqeiQcbfv18J8PUi6mGQ4jddt9FPzpx5kQkk9Wu5rLSoppIo.).
Από τις ανωτέρω κατηγορίες **υπάγονται στους «κατ’ ιδίαν διδαχθέντες» μόνο οι μαθητές της Α’ τάξης του ΕΠΑΛ** (Ν. 4186/2013 Α’193, Αρ. 43 παρ. 2 περ. ε’ όπως τροποποιήθηκε με το αρ. 40 του Ν. 4403/16 ΦΕΚ 125 Α’)

α)**όταν πρόκειται για λόγους υγείας** πρέπει οι κηδεμόνες τους ή οι ίδιοι αν είναι ενήλικες, με την αίτησή τους να προσκομίσουν στο σχολείο φοίτησης πρόσφατη σχετική ιατρική γνωμάτευση από Δημόσιο Νοσοκομείο, η οποία φέρει σφραγίδα από:
i) Συντονιστή Διευθυντή Κλινικής του Εθνικού Συστήματος Υγείας (ΕΣΥ) ή
ii) νόμιμα εκτελούντα χρέη Συντονιστή Διευθυντή Κλινικής του Εθνικού Συστήματος Υγείας (ΕΣΥ) ή
iii) Διευθυντή Πανεπιστημιακής Κλινικής ή από Δημόσιο Κέντρο Υγείας στην περιοχή του μαθητή, η οποία φέρει σφραγίδα του Διευθυντή του Κέντρου.
β) **όταν πρόκειται για παραμονή στο εξωτερικό**, να προσκομίσουν τα δικαιολογητικά που προβλέπονται από την παρ. 11 του αρ. 5 της ΣΤ5/71/01-12-1986 ([ΦΕΚ 834/Β/3-12-1986](http://www.et.gr/idocs-nph/search/pdfViewerForm.html?args=5C7QrtC22wEjGnbAWBkpTXdtvSoClrL8kAC9BJeqZ7h5MXD0LzQTLf7MGgcO23N88knBzLCmTXKaO6fpVZ6Lx9hLslJUqeiQ1HtlkSURuumAteOs25upIK_RAkAM8nnBvg3VoLPxOJI.)) Κοινής Υπουργικής Απόφασης. (Σημείωση Συντάκτη:**α)** Τίτλος σπουδών σχολικής χρήσης, εφόσον υπάρχει **β)** Πιστοποιητικό της οικείας Ελληνικής προξενικής αρχής, που να βεβαιώνει ότι στον τόπο διαμονής δε λειτουργούσε ανεγνωρισμένο αντίστοιχο ελληνικό σχολείο **γ)** Υπεύθυνη δήλωση του άρθρου 1599/1986 του γονέα ή κηδεμόνα του μαθητή , για την ύλη που διδάχθηκε κατ’ ιδίαν ο μαθητής κατά τάξη και κατά μάθημα.)
γ) όταν πρόκειται για **ανάληψη υπηρεσίας στο εμπορικό ναυτικό**, να προσκομίσουν αντίγραφο του Ναυτικού τους φυλλαδίου το οποίο να είναι σε ισχύ και όπου εμφαίνεται η ανάληψη υπηρεσίας κατά το σχολικό έτος φοίτησης.
δ) **όταν πρόκειται για στράτευση**, να προσκομίσουν βεβαίωση που να πιστοποιεί ότι ο μαθητής υπηρετεί στο στρατό.
ε) **όταν πρόκειται για προσωρινή φυλάκιση**, να προσκομίσουν βεβαίωση που να πιστοποιεί τη φυλάκισή του.

3. Οι υπαγόμενοι στις διατάξεις της παρ. 1 του παρόντος άρθρου υποβάλλουν στο οικείο ΕΠΑΛ τα απαιτούμενα δικαιολογητικά και σχετική αίτηση, τουλάχιστον δέκα (10) ημέρες πριν τη λήξη των μαθημάτων του Β’ τετραμήνου.

**Β. Εγκύκλιος**[**Φ4/56637/Δ4/31-3-2017**](http://dide.flo.sch.gr/site/wp-content/uploads/2017/04/2017_56637_%CE%944_%CE%95%CE%93%CE%9A%CE%A5%CE%9A%CE%9B%CE%99%CE%9F%CE%A3_%CE%91%CE%9E%CE%99%CE%9F%CE%9B%CE%9F%CE%93%CE%97%CE%A3%CE%97%CE%A3_%CE%9C%CE%91%CE%98%CE%97%CE%A4%CE%A9%CE%9D_%CE%95%CE%A0%CE%91%CE%9B_Ver1.pdf)**του Υπουργείου Παιδείας (ενόψει έκδοσης σχετικού ΠΔ) –**Οδηγίες για τον τρόπο αξιολόγησης των μαθημάτων όλων των τάξεων Ημερησίων και Εσπερινών Επαγγελματικών Λυκείων για το σχολικό έτος 2016-2017 (του ν. 4386/2016)
**ΤΡΟΠΟΣ ΑΞΙΟΛΟΓΗΣΗΣ ΤΩΝ «ΚΑΤ’ ΙΔΙΑΝ ΔΙΔΑΧΘΕΝΤΩΝ» ΜΑΘΗΤΩΝ**

1. Οι κατ’ ιδίαν διδαχθέντες μαθητές εξετάζονται προφορικά και γραπτά κατά την εξεταστική περίοδο του Μαΐου-Ιουνίου ή παραπέμπονται στην ειδική εξεταστική περίοδο του δεύτερου δεκαπενθήμερου του Ιουνίου του ίδιου έτους, εξεταζόμενοι γραπτώς και προφορικώς σε όλα τα μαθήματα, στην ίδια εξεταστέα ύλη και στα ίδια θέματα με τους μαθητές της αντίστοιχης τάξης του ΕΠΑΛ. Η προφορική εξέταση προηγείται της γραπτής και διενεργείται σύμφωνα με το πρόγραμμα που καταρτίζεται από το Διευθυντή του σχολείου για κάθε μάθημα ενώπιον τριμελούς επιτροπής.
Η επιτροπή αποτελείται από τον Διευθυντή ή τον Υποδιευθυντή του ΕΠΑΛ ως πρόεδρο και μέλη δύο καθηγητές της ίδιας ειδικότητας ή ειδικότητας που έχει σε ανάθεση το αντίστοιχο μάθημα για το οποίο ζητήθηκε εξέταση. Ο μέσος όρος των βαθμών των δύο καθηγητών είναι ο προφορικός βαθμός των τετραμήνων στο εξεταζόμενο μάθημα. Ο ετήσιος βαθμός επίδοσης είναι ο Μ.Ο. του προφορικού βαθμού των τετραμήνων και της γραπτής εξέτασης.
2. Στα μαθήματα Προσανατολισμού «**Ερευνητική Εργασία στην Τεχνολογία**», «**Σχολικός Επαγγελματικός Προσανατολισμός-Ασφάλεια & Υγεία στο Χώρο Εργασίας**» και «**Ζώνη Δημιουργικών Δραστηριοτήτων**», οι κατ’ ιδίαν διδαχθέντες μαθητές **δεν αξιολογούνται**.
3. Τα γραπτά δοκίμια των μαθητών αυτών βαθμολογούνται και αναβαθμολογούνται με την ίδια διαδικασία που ακολουθείται για τα γραπτά των μαθητών της τάξης στην οποία υποβάλλονται για εξέταση.
4. Οι «κατ’ ιδίαν διδαχθέντες» μαθητές προάγονται σύμφωνα με τις ισχύουσες διατάξεις για τους παρακολουθούντες μαθητές.